|  |  |  |
| --- | --- | --- |
|   | **ОПЕРАТИВНА ПРОГРАМА****“ОКОЛНА СРЕДА 2014 – 2020 г.”** | Европейски съюзЕвропейски структурни и инвестиционни фондове |
| Главна дирекция “Оперативна програма околна среда”ope@moew.government.bg |

***ПРИЛОЖЕНИЕ № 1***

**Т Е Х Н И Ч Е С К А С П Е Ц И Ф И К А Ц И Я**

**ЗА**

**обществена поръчка с предмет:**

**„ИЗРАБОТВАНЕ И ПРОЖЕКТИРАНЕ НА 3Д ВИДЕО МАПИНГ АНИМАЦИЯ В ИЗПЪЛНЕНИЕ НА МЕРКИТЕ ЗА ИНФОРМАЦИЯ И ПУБЛИЧНОСТ НА ОПЕРАТИВНА ПРОГРАМА „ОКОЛНА СРЕДА 2014- 2020 Г.“ (ОПОС 2014-2020г.)**

1. **ОБЩА ИНФОРМАЦИЯ**

Оперативна програма „Околна среда 2014-2020 г.“ (ОПОС) е една от седемте оперативни програми в периода 2014-2020 г., с която се определят приоритетите за финансиране в сектор „околната среда“ със средства от Кохезионния фонд и Европейския фонд за регионално развитие на Европейския съюз. Оперативната програма съдържа шест приоритетни оси, които са в съответствие с целите на Стратегия „Европа 2020“ на ЕС за интелигентен, устойчив и приобщаващ растеж, Плана за опазване на водните ресурси на Европа до 2020 г., Пътната карта за ресурсна ефективност „Европа за ефективно използване на ресурсите“, Стратегията на ЕС за биологичното разнообразие до 2020 г., Стратегиите на ЕС за Дунавския регион и за Черно море, Стратегията на ЕС за адаптация към изменението на климата, както и с актуалните национални стратегически документи в областта на опазването на околната среда.

Оперативна програма „Околна среда 2014-2020 г.“ включва следните приоритетни оси:

Приоритетна ос “ВОДИ”

Инвестициите в сектор „Води“ през програмен период 2014-2020 г. са насочени към събиране, отвеждане и пречистване на отпадъчните води в агломерации с над 10 000 е.ж., осигуряване на чиста и безопасна питейна вода за населението, както и подобряване на водоснабдителната мрежа с оглед намаляване на течовете и загубите на вода.

Приоритетна ос „ОТПАДЪЦИ“

Финансират се мерки за подготовка, повторна употреба и рециклиране, предварително третиране и оползотворяване, анаеробни и/или компостиращи инсталации за биоразградими отпадъци, с цел намаляване на депонираните битови отпадъци.

 Приоритетна ос „НАТУРА 2000 и БИОРАЗНООБРАЗИЕ“

 Финансират се мерки за подобряване на природозащитното състояние на видове и местообитания в защитените зони от мрежата „Натура 2000“.

Приоритетна ос „ПРЕВЕНЦИЯ И УПРАВЛЕНИЕ НА РИСКА ОТ НАВОДНЕНИЯ И СВЛАЧИЩА“

Приоритетна ос "Превенция и управление на риска от наводнения и свлачища" е насочена към увеличаване степента на защита на населението и степента на подготвеност на институциите и гражданите за по-ефективно реагиране при подобни бедствия.

 Приоритетна ос „ПОДОБРЯВАНЕ КАЧЕСТВОТО НА АТМОСФЕРНИЯ ВЪЗДУХ“

Приоритетна ос „Подобряване качеството на атмосферния въздух“ (КАВ) се фокусира върху изпълнението на проекти за подобряване на КАВ, които са насочени към основните източници на замърсяване — битово отопление и транспорт.

Съгласно изискванията и разпоредбите на чл. 116 от Регламент 1303 на Европейския парламент и на Съвета от 17.12.2013 г., за осигуряването на информация и публичност, както и за осигуряването на публично достояние на съфинансираните от ЕС оперативни програми и дейности, е приета Национална комуникационна стратегия (НКС) за програмен период 2014-2020 г, <http://www.eufunds.bg/proaramen-period-2014-> 2020/natzionalna-komunikatzionna-strategiya. Тя има за цел да повиши информираността на целевите групи за визията и приоритетите на Споразумението за партньорство, на бенефициентите и потенциалните бенефициенти относно възможностите, предоставяни от Общността, както и общественото признание за ролята на ЕС за развитието на регионите. Изпълнението на мерките по стратегията има за цел да доведе до повишаване прозрачността и публичността при управлението на програмите и Споразумението за партньорство, което да рефлектира върху нарастващо обществено доверие.

НКС определя рамката за стратегическа комуникация за програмния период 2014-2020 г. Като част от междуинституционалния процес на взаимодействие и основавайки се на насоките, залегнали в тази стратегия, управляващите органи на програмите, финансирани от Европейските структурни и инвестиционни фондове (ЕСИФ), трябва да разработват всяка година Годишни планове за действие (ГПД) на съответните програми, които да са в нейно изпълнение.

НКС се изпълнява при спазването на следните основни принципи:

* Равнопоставеност – изпълнението на мерките за информация и комуникация трябва да осигури равен достъп до информация както на всички заинтересовани страни, така и на широката общественост като цяло.
* Навременност – всички мерки за информация и комуникация ще бъдат планирани и изпълнени с оглед своевременното задоволяване на идентифицираните нужди на целевите групи.
* Адаптивност – всички мерки за информация и комуникация ще бъдат съобразени със специфичните особености както на целевите групи, така и на конкретната ситуация, в която се изпълняват.
* Партньорство – всички мерки ще се изпълняват в открит диалог и взаимодействие с всички заинтересовани страни, с неправителствените организации и сдружения и медии.
* Прозрачност – предоставяне на информация за изпълнението на мерките по информираност и публичност, съгласно националното законодателство.

Във връзка с изпълнение на мерките за информация и публичност на ОПОС 2014-2020г.,е необходимо да бъдат изработени и прожектирани **четири броя 3Д видео мапинг анимации.**

1. **ПРЕДМЕТ НА ОБЩЕСТВЕНАТА ПОРЪЧКА**

Предметът на обществената поръчка е „Изработване и прожектиране на 3Д видео мапинг анимация в изпълнение на мерките за информация и публичност на оперативна програма „Околна среда 2014- 2020 г.“ (ОПОС 2014- 2020 г.)“.

Предметът на настоящата поръчка включва изготвяне на 4 бр. идейни концепции и сценарии за 4 бр. 3Д видео мапинг анимации върху сграда (Дейност 1), изработване на 4 бр. 3Д видео мапинг анимации върху сграда (Дейност 2) и техническо обезпечаване и прожектиране върху сграда на 4 бр. 3Д видео мапинг анимации (Дейност 3). Продължителността на всяка от 3Д видео мапинг анимациите е пет минути.

В рамките на 2018 година, ще се извърши изготвяне на 2 бр. идейни концепции и сценарии, изработване на 2 бр. 3Д видео мапинг анимации върху сграда и прожектиране на 2 бр. от 3Д видео мапинг анимациите, като прожектирането на двете 3Д видео мапинг анимации ще се извърши еднократно във вечерните часове на 10 (десет) последователни работни дни.

В рамките на 2019 година, ще се извърши изготвяне на 2 бр. идейни концепции и сценарии, изработване на 2 бр. 3Д видео мапинг анимации върху сграда и прожектиране на 2 бр. от 3Д видео мапинг анимациите, като прожектирането на двете 3Д видео мапинг анимации ще се извърши еднократно във вечерните часове на 10 (десет) последователни работни дни.

1. **ЦЕЛ НА ОБЩЕСТВЕНАТА ПОРЪЧКА**

Целта на настоящата обществена поръчка е посредством възможностите на съвременните интерактивни технологии да се повиши нивото на информираност на заинтересованите лица и целеви групи за възможностите, които се предоставят чрез ОПОС 2014-2020 г. за подобряване качеството на живот на населението в страната и за повишаването на инвестициите в икономиката. Прожекциите на изработените 4 бр. 3Д видео мапинг анимации ще допринесе за повишаване разпознаваемостта, популяризиране на ролята и значението на Европейските структурни и инвестиционни фондове у нас, както и информиране на широката общественост и заинтересованите лица относно целите и изпълнението на ОПОС 2014-2020 г.

1. **ОБХВАТ НА ОБЩЕСТВЕНАТА ПОРЪЧКА**

**Настоящата обществена поръчка има следния обхват:**

**1. Дейност 1 - Изготвяне на 4 бр. идейни концепции и сценарии за изработване на 4 броя 3Д видео мапинг анимации;**

В дейност 1 се включва целия процес по креативната част, като Изпълнителят следва да изготви идейна концепция и сценарий за всяка една 3Д видео мапинг анимация. Идейната концепция следва да описва стратегическия подход, начина на техническа реализация, както и следва да включва предложения за избор на техника и стил за изработване на 3Д видео мапинг анимация. Сценарият следва да включва предложения за художествен текст, музикална тема, звукови ефекти и глас зад кадър от професионален актьор, разбивка на кадрите на 3Д видео мапинг анимацията. Продължителността на всяка една от 3Д видео мапинг анимациите е пет минути.

Дейност 1 се разделя на 2 етапа на изпълнение през 2018г. и 2019г., като следва:

**Дейност 1.1.** - в рамките на 2018г. изготвяне на 2 бр. идейни концепциии сценарии за изработване на 2 броя 3Д видео мапинг анимации;

**Дейност 1.2.** - в рамките на 2019г. изготвяне на 2 бр. идейни концепциии сценарии за изработване на 2 броя 3Д видео мапинг анимации;

**2. Дейност 2 - Изработване на 4 броя 3Д видео мапинг анимации за прожектиране върху сградата на Народен театър „Иван Вазов“, София;**

Дейност 2 включва процеса на разработване на 4 бр. пост продукции (за всяка една 3Д видео мапинг анимация) и 4 бр. 3Д видео мапинг анимации, въз основа на одобрените от Възложителя идейна концепция и сценарий за всяка една 3Д видео мапинг анимация.

Дейност 2 се разделя на 2 етапа на изпълнение през 2018г. и 2019г., като следва:

**Дейност 2.1.** - в рамките на 2018г. изработване на 2 броя 3Д видео мапинг анимации за прожектиране върху сграда;

**Дейност 2.2.** - в рамките на 2019г. изработване на 2 броя 3Д видео мапинг анимации за прожектиране върху сграда;

**3. Дейност 3 – Техническо обезпечаване и прожектиране на 4 бр. 3Д видео мапинг анимации върху сградата на Народен театър „Иван Вазов“, София.**

Дейност 3 включва техническо обезпечаване и прожектиране на изготвените 4 броя 3Д видео мапинг анимации върху сграда.

Прожектирането на 2 бр. от 3Д видео мапинг анимациите ще се извърши еднократно във вечерните часове на 10 (десет) последователни работни дни в рамките на 2018 година. Прожектирането на 2 бр. от 3Д видео мапинг анимациите ще се извърши еднократно във вечерните часове на 10 (десет) последователни работни дни в рамките на 2019 година. Продължителността на всяка една от 3Д видео мапинг анимациите е пет минути.

В техническото обезпечаване на Дейност 3 се включва необходимостта от изграждане на декор/и, доставка, монтаж и последващо техническо обслужване на необходимата професионална осветителна и озвучителна техника и оборудване за прожектиране на 4 бр. 3Д видео мапинг анимации. В рамките на техническото обезпечаване на Дейност 3 се включва и финалното програмиране за прожектиране на 4 бр. 3Д видео мапинг анимации, тестване на системите и настройки на същите за привеждането им в работен режим, репетиции преди прожектирането, както и управление на осветлението, озвучаването, мултимедията и др., демонтажа на техниката и конструкциите за окачването им и декор/и при необходимост. Изпълнението на Дейност 3 обхваща и транспортирането на необходимата техника до и от сградата, на която ще се прожектират 4 бр. 3Д видео мапинг анимации. Ангажимент на Възложителя е осигуряване ползването на сградата на Народния театър „Иван Вазов“ за прожектиране на 3Д видео мапинг анимациите, както и необходимите разрешителни за излъчването им.

Дейност 3 се разделя на 2 етапа на изпълнение през 2018г. и 2019г., като следва:

**Дейност 3.1.** - в рамките на 2018г. техническо обезпечаване и прожектиране на 2 бр. 3Д видео мапинг анимации върху сградата на Народен театър „Иван Вазов“, София;

**Дейност 3.2.** - в рамките на 2019г. техническо обезпечаване и прожектиране на 2 бр. 3Д видео мапинг анимации върху сградата на Народен театър „Иван Вазов“, София;

1. **МЯСТО НА ИЗПЪЛНЕНИЕ**

За дейност 1 и Дейност 2, мястото на изпълнение е офис на Изпълнителя, като мястото за предаване на изготвените материали е сградата на МОСВ, находяща се в гр. София 1000, ул. Уилиам Гладстон 67, ГД ОПОС.

За Дейност 3, мястото на изпълнение е пред и върху сградата на Народен театър „Иван Вазов“, ул. Дякон Игнатий № 5, гр. София.

1. **СРОК ЗА ИЗПЪЛНЕНИЕ**

Срокът за изпълнение е 18 месеца, считано от датата на сключване на договора. В този срок се включват сроковете за съгласуване/одобряване на изпълнението от страна на Възложителя и извършване на корекции/допълнение от Изпълнителя.

1. **ИЗИСКВАНИЯ КЪМ ИЗПЪЛНЕНИЕТО**

1. Всяка една от темите на двете 3Д видео мапинг анимации следва да е именувана и да представя различните приоритетни оси на ОПОС 2014-2020 г. Съдържанието, художествения текст, музикалното оформление и прожектирането на 4 бр. 3Д видео мапинг анимации следва да са разработени по достъпен и разбираем начин за широката общественост.

2. Изработените 4 бр. видео мапинг анимации следва да бъдат предадени на Възложителя на цифров носител.

3. Четирите броя 3Д видео мапинг анимации следва да бъдат изработени съгласно изискванията за визуализация на Регламент 1303/2013 г. и Единния наръчник на бенефициента към НКС. 3Д видео мапинг анимации следва да бъдат „брандирани“, като под брандиране се има предвид следното:

* изобразяване на знамето на ЕС заедно с думите Европейски съюз и позоваване на Европейските структурни и инвестиционни фондове (ЕСИФ), с които се финансира ОПОС;
* общото лого и слоган за програмен период 2014 – 2020 г. и/или логото и позоваване (цялостно изписване) на Оперативна програма „Околна среда 2014-2020 г.“.

4. В предмета на поръчката се включва и правото на Възложителя, на основание чл. 42 от Закона за авторското право и сродните му права, да ползва авторските права върху всички елементи от 3Д видео мапинг анимациите, създадени във връзка с изпълнението на поръчката, изцяло в същия обем, в който биха принадлежали на автора.

5. Изпълнителят няма право да използва 3Д видео мапинг анимациите, изготвени в изпълнение на настоящата обществена поръчка, без изричното писмено съгласие на Възложителя. В случай че в рамките на изпълнението Изпълнителят наруши правото на трети лица, Възложителят не носи отговорност за това. При необходимост да се придобият авторски права за целите на изпълнението на договора, Изпълнителят прави това изцяло за своя сметка.

6. При всяко едно прожектиране на 4 бр. 3Д видео мапинг анимации **Изпълнителят следва да осигури като минимум следното техническо оборудване:**

- 2 броя мултимедийни проектора (всеки по 25 000 лумена) с необходимите кабели и преходници и оптика;

- 1 бр. аудио система за озвучаване за около 1500 човека (10 000 W) с необходимите кабели и мултикори;

- 1 бр. компютър с лицензиран софтуер за видео мапинг;

- 2 бр. кули за озвучителна система;

- 2 бр. кули за проектори с покрив;

- 1 бр. палатка/тента с техническа маса за пултове.

7. При всяко едно прожектиране на 4 бр. 3Д видео мапинг анимации Изпълнителят следва да подсигури техническо/и лице/а за техническото обезпечаване на прожекцията.

1. **ОЧАКВАНИ РЕЗУЛТАТИ**

В резултат от изпълнението на услугата, следва да се постигне:

1. Разработване на 4 бр. 3Д видео мапинг анимации. Прожектирането на 2 бр. 3д видео мапинг анимации следва да се извърши еднократно във вечерните часове на 10 (десет) последователни работни дни в рамките на 2018 година. Прожектирането на другите 2 бр. 3Д видео мапинг анимациите следва да се извърши еднократно във вечерните часове на 10 (десет) последователни работни дни в рамките на 2019 година.
2. Достигане на информацията за ОПОС до целевите групи;
3. Подобряване нивото на информираност на заинтересованите лица и групи по ОПОС чрез предоставяне на информация за програмата;
4. Повишаване на обществената осведоменост за финансовата подкрепа на Европейския съюз и позоваване на Европейските структурни и инвестиционни фондове (ЕСИФ), както и възможностите за подобряване на качеството на живот и развитие, които се предоставят чрез ОПОС.
5. **ОТЧИТАНЕ И ПРИЕМАНЕ НА ИЗПЪЛНЕНИЕТО ПО ДОГОВОРА**

Възложителят определя свои упълномощени лица, които отговарят за комуникацията с Изпълнителя, за координацията и приемане на изпълнението на договора.

Комуникацията по съгласуване или връщане и даване на указания във връзка с изпълнението на услугата се осъществява писмено по електронен път от упълномощените лица от страна на Възложителя и Изпълнителя.

1. В срок от 15 (петнадесет) работни дни след сключване на договора Възложителят по електронен път дава тема или набор от теми и заявява изработването на 2 бр. 3Д видео мапинг анимации, които следва да бъдат прожектирани през 2018 г. През 2019 г. Възложителят по електронен път дава тема или набор от теми и заявява изработването на другите 2 бр. 3Д видео мапинг анимации, които следва да бъдат прожектирани през 2019 г. Изпълнителят в срок до 20 (двадесет) работни дни следва да представи **идейна концепция** за всеки един от двата броя 3Д видео мапинг анимации по Дейност 1.1. или Дейност 1.2., като отчитането става с Приемо предавателен протокол.
2. Възложителят разглежда представените идейни концепции за 2 бр. 3Д видео мапинг анимации до 7 (седем) работни дни от получаването им и съответно приема или връща за преработване на идейните концепции в срок не по-дълъг от 7 (седем) работни дни. Упълномощените лица изготвят Констативен Протокол, където описват своите действия, констатации и заключения относно представените идейни концепции.
3. В срок до 5 (пет) работни дни от одобряването на идейните концепции, Изпълнителят представя **сценарии** за всеки един от двата броя 3Д видео мапинг анимации по Дейност 1.1. или Дейност 1.2. и в съответствие с раздел VІІ., като отчитането става с Приемо предавателен протокол. Възложителят разглежда представените сценарии за 2 бр. 3Д видео мапинг анимации до 7 (седем) работни дни от получаването им и съответно приема или връща за преработване сценариите в срок не по-дълъг от 7 (седем) работни дни. Упълномощените лица изготвят Констативен Протокол, където описват своите действия, констатации и заключения относно представените сценарии.
4. Изпълнителят пристъпва към изпълнението на Дейност 2.1. или Дейност 2.2. за изработване на 2 бр. пост продукции и 2 бр. 3Д видео мапинг анимации след одобрение на идейната концепция и сценария за всека една 3Д видео мапинг анимация. В срок до 30 (тридесет) работни дни Изпълнителят представя изработените 2 бр. пост продукции и 2 бр. 3Д видео мапинг анимации за одобрение, като отчитането става с Приемо предавателен протокол.
5. Възложителят разглежда, одобрява или връща за корекции изработените 2 бр. пост продукции и 2 бр. 3Д видео мапинг анимации. Упълномощените лица изготвят Констативен Протокол, където описват своите действия, констатации и заключения относно изработените 3Д видео мапинг анимации.
6. Изпълнителят предава на Възложителя за одобрение 2 бр. пост продукции и 2 бр. 3Д видео мапинг анимации с нанесените корекции до 10 (десет) работни дни от изпращането им от Възложителя.
7. Възложителят заявява по електронен път на Изпълнителя започването на Дейност 3.1. или Дейност 3.2., като определя времевия и часови период за прожектиране на изработените 2 бр. 3Д видео мапинг анимации. Техническото обезпечаване и прожектирането на 2 бр. от 3Д видео мапинг анимациите ще се извърши еднократно във вечерните часове на 10 (десет) последователни работни дни в рамките на съответната година. Времевият период за прожектиране следва да бъде съобразен с метереологичните условия, с оглед провеждането им на открито пространство.
8. В срок от 5 (пет) работни дни от последното прожектиране на 2 бр. 3Д видео мапинг анимации, Изпълнителят следва да представи на Възложителя **Отчет 1** за извършените дейности: Дейност 1.1., Дейност 2.1. и Дейност 3.1. по договора за 2018 година и **Отчет 2** за извършените дейности: Дейност 1.2., Дейност 2.2. и Дейност 3.2. по договора за 2019 година, като всеки отчет следва да е придружен от удостоверение за излъчване (сертификат) за извършените прожектирания във вечерните часове на 10 (десет) последователни дни и запис на електронен носител на извършените прожектирания. Упълномощените лица изготвят Констативен Протокол, където описват своите действия, констатации и заключения относно отчетените Дейности в съответния Отчет.
9. **ЕКСПЕРТЕН СЪСТАВ:**

Участникът следва да разполага с ръководен и изпълнителски персонал с достатъчна професионална компетентност и квалификация за изпълнение на поръчката. Екипът за изпълнение на поръчката следва да е съставен от 4 броя експерти, които са:

1. Ръководител на екипа
	* Професионален опит: опит в изпълнена минимум 1 услуга/дейност за изработване и прожектиране на триизмерна проекция.
2. Експерт „Анимация и мапинг“
	* Професионален опит: опит в изпълнена минимум 1услуга/дейност за изработване и прожектиране на триизмерна проекция.
3. Експерт „Осветление“
	* Професионална опит: опит в изпълнена минимум 1 услуга/дейност за работа с осветителни системи.
4. Експерт „Озвучител“
	* Професионален опит: опит в изпълнена минимум 1 услуга/дейност за работа с озвучителни системи.

Четиримата експерти следва да представят попълнени и подписани от тях Автобиографии (CV) по образец – Приложение № 5.

В автобиографиите се посочва професионален опит и се декларира разположението на всеки експерт за изпълнение на поръчката, като задължително се прилагат и документи/доказателства за професионалния опит на съответния експерт, съгласно описания му професионален опит в Автобиографията.

Доказателствата могат да включват копия от сертификати, референции от работодатели/възложители и други подходящи документи, доказващи професионалния опит на всеки един отделен експерт.